text: Se billederne: Så meget sviner vi
  12 april 2015 kl. 09.23
  Det tager naturen rigtig lang tid at nedbryde den aluminium vores sodavand- og øldåser er lavet af. Derfor er det rigtig slemt, at tusindvis af dåser bare ligger smidt i naturen. Og det ser værst ud i det Syd- og Sønderjyske end noget andet sted i Danmark, fortæller Danmarks Naturfredningsforening.
  
  Det er især dåser uden pant, som flyder i naturen her i TV SYD's sendeområde..
  Alene under affaldsindsamlingen i foråret 2014 indsamlede Naturfredningsforeningen 36.200 dåser uden pant i Region Syddanmark, og det er det højeste tal blandt alle regionerne.
  For at se hvor slemt det står til, satte TV SYD fire lokale formænd i Danmarks Naturfredningsforening til at indsamle dåser i en time. Se her hvor mange dåser de fandt - med og uden pant.
  "Stopsvineriet" er en kampagne TV SYD sammen med de andre TV2 regioner og TV2 kører i den kommende uge.
   - Du kan være med til Danmarks Naturfredningsforening affaldsindsamling 19. april 2015 - mere info her
  